b'\n_START_ARTICLE_\nP\xc3\xa4rnu Kunstide Maja\n_START_SECTION_\nMuusika\n_START_PARAGRAPH_\nK\xc3\xb5ige enam k\xc3\xa4iakse tegelemas muusikaga. P\xc3\xa4rnu Kunstide Maja annab mitmek\xc3\xbclgset muusika\xc3\xb5pet \xe2\x80\x93 kooriks ettevalmistamisest kuni noodi\xc3\xb5ppeni, kas \xc3\xbcksi v\xc3\xb5i grupis.\n_START_SECTION_\nPoistekoori ettevalmistuskoor\n_START_PARAGRAPH_\nP\xc3\xa4rnu Kunstide Maja poistekoori ettevalmistuskoor tegutseb alates 2007. aastast dirigent Evelin Mei juhendamisel. Ettevalmistuskoori eesm\xc3\xa4rgiks on \xc3\xb5petada poisse musitseerima, omandama laululist hingamist, r\xc3\xbctmi, laval esinemist ning kaaslastega arvestamist. Vastu v\xc3\xb5etakse poisse vanuses 5\xe2\x80\x938 eluaastat. Poistekoori ettevalmistuskoor on h\xc3\xbcppelauaks poistekoori minemiseks \xe2\x80\x93 nii kooli kui ka huvikoolis.\n_START_SECTION_\nSolisti\xc3\xb5pe\n_START_PARAGRAPH_\nSolisti\xc3\xb5ppesse, kus juhedab Aita Kaaver, oodatakse muusika- ja lauluhuvilisi lapsi ning noori 1.\xe2\x80\x9312. klassini. Solisti\xc3\xb5pe pakub turvalise \xc3\xbcmbruse \xc3\xb5pilase vokaalsete v\xc3\xb5imete avastamiseks ja arendamiseks. Tundides tutvudakse erinevate muusikastiilidega rahvamuusikast klassikani, et leida enda jaoks k\xc3\xb5ige omasem ja meelep\xc3\xa4rasem._NEWLINE_Margrit Kitse Laulustuudio soliste juhendab Margrit Kits, kes on tegelenud v\xc3\xa4ikeste lauluj\xc3\xbctsidega juba 15 aastat.  P\xc3\xb5hieesm\xc3\xa4rk on lastele muusika kaudu anda positiivne elamus, et ka edaspidi j\xc3\xa4tkuks huvi muusika vastu._NEWLINE_Margrit Kitse Laulustuudios \xc3\xb5petavad lapsi Aet Vill (lastekoor, mudilaskoor) ja Diane Pani (v\xc3\xa4ikelaste eel\xc3\xb5pe). Lisaks \xc3\xb5petab Ulla Helin-Mengel k\xc3\xb5ikidele laulastele liikumist._NEWLINE_Solisti\xc3\xb5pet pakub ka veel Jelena Derizemlja.\n_START_SECTION_\nAnsambli\xc3\xb5pe\n_START_PARAGRAPH_\nRahvamuusikaansambel Cantelo on loodud 1976. aastal, seda juhendavad Tiit Erm ja Veiko Rea. Ansambli liikmed kannavad rahvariideid ja m\xc3\xa4ngivad kannelt.\n_START_SECTION_\nPilli\xc3\xb5pe\n_START_PARAGRAPH_\nViiuli\xc3\xb5ppes on v\xc3\xb5imalik \xc3\xb5ppida m\xc3\xa4ngima pillilugusid rahvamuusikast klassikani. Oodatud on nii algajad kui ka edasij\xc3\xb5udnud viiulihuvilised. Kui endal viiulit ei ole, on Kunstide Majas sobiva suurusega pill ja poogen. Juhendajaks on Pirgit Rea._NEWLINE_Viiuli- ja vioola\xc3\xb5pet pakub Juri Pot\xc5\xa1tar._NEWLINE_Akordionistuudio \xc3\xb5ppesse oodatakse igas vanuses \xc3\xb5pilasi. \xc3\x95ppeaeg on vastavalt lapse soovidele ja v\xc3\xb5imetele jagatud kolme astmesse. Algul \xc3\xb5pitakse individuaaltunnis selgeks pillihoiakud, esmased m\xc3\xa4nguv\xc3\xb5tted ja algse noodikirja. Pillid on Kunstide Majas olemas, v\xc3\xa4ikesed \xc3\xb5pilased m\xc3\xa4ngivad v\xc3\xa4ikeste pillidega, edasij\xc3\xb5udnud aga suuremate pillidega. Akordioni\xc3\xb5pet pakub Reet Nurming ja Andrus Ostrov._NEWLINE_Plokkfl\xc3\xb6\xc3\xb6di- ja fl\xc3\xb6\xc3\xb6di\xc3\xb5pinguid v\xc3\xb5ib alustada alates kuuendast eluaastast, kuid alati on oodatud ka vanemad \xc3\xb5pilased. \xc3\x95petajaks on Marju M\xc3\xa4e, kes \xc3\xb5petab sama eriala ka P\xc3\xa4rnu Muusikakoolis._NEWLINE_Klaveri\xc3\xb5ppesse v\xc3\xb5etakse \xc3\xb5ppima 6\xe2\x80\x9312-aastaseid \xc3\xb5pilasi. Vajalik on klaveri olemasolu kodus. \xc3\x95pilaste vastuv\xc3\xb5tmisel toimub nende musikaalsuse kontroll (laulmine, r\xc3\xbctmiharjutused). Tunnid toimuvad kaks korda n\xc3\xa4dalas. Kord kuus esinevad \xc3\xb5pilased ringisisesel kontserdil, mis arendab \xc3\xb5pilaste esinemisjulgust ja n\xc3\xa4itab omandatud oskusi._NEWLINE_Kandlem\xc3\xa4ngu v\xc3\xb5ib alustada juba 6. eluaastast. Pilli ei pea ise omama, see on kooli poolt. Kromaatilisel kandlel on v\xc3\xb5imalik m\xc3\xa4ngida nii rahvamuusikat kui ka klassikat. Juhendavad Tiit Erm ja Raili K\xc3\xa4\xc3\xa4r._NEWLINE_Harfi \xc3\xb5petab Tiinamai Keskpaik._NEWLINE_Kitarri saavad \xc3\xb5ppida k\xc3\xb5ik soovijad alates 6. eluaastast. Kitarri m\xc3\xa4ngitakse nii soolo- kui ka saatepillina estraadiorkestrites, ansamblites ja rokkb\xc3\xa4ndides. _NEWLINE_L\xc3\xb6\xc3\xb6kriistadel m\xc3\xa4ngitakse s\xc3\xbcmfooniaorkestrites, estraadiansamblites ja rokkb\xc3\xa4ndides. Kitarri \xc3\xb5petavad Valeri Trahhat\xc5\xa1jov, \xc3\x9cllar Kallau ja Katri Iilane._NEWLINE_Juhendaja Katri Iilane \xc3\xb5petab ka noodi\xc3\xb5petust._NEWLINE_Enne huvikooli tegutses hoones P\xc3\xa4rnu Pioneerimaja.'